钦定古今图书集成/历象汇编/庶征典/第002卷 > 南齐
## 钦定古今图书集成/历象汇编/庶征典/第002卷 > 南齐

### 武帝永明元年以星纬失序阴阳愆度诏赦原赈恤按南齐书武帝本纪永明元年三月丙辰诏曰朕自丁荼毒奄便周忌瞻言负荷若坠渊壑而远图尚蔽

“政刑未理，星纬失序，阴阳愆度，思播先泽，兼酬天眚。
可申辛亥赦恩，五十日以期讫为始。京师囚系，悉皆
原宥，三署军徒，优量降遣。都邑鳏寡尢贫，详加赈恤。”
永明八年，以灾异赦天下。

按《南齐书武帝本纪》，八年“秋七月癸卯，诏曰：‘阴阳舛
和，纬象愆度，储嗣婴患，淹历旬晷。思仰祗天戒，俯纾
民瘼，可大赦天下’。”

===梁===

### 武帝普通二年诏停贺瑞

按《梁书武帝本纪》：普通二年五月丁巳，诏曰：“王公卿
士，今拜表贺瑞，虽则百辟体国之诚，朕怀良有多愧。
若其泽漏川泉，仁被动植，气调玉烛，治致太平，爰降
嘉祥，可无惭德。而政道多缺，淳化未凝，何以仰叶辰
和，远臻冥贶。此乃更彰寡薄，重增其尤。自今可停贺
瑞。”